I 1989 ble verneverdier i utvalgte kalkfuruskoger i Norge vurdert, og Solbergfjellet kom ut som et av i alt 16 områder med nasjonal verdi. Solbergfjellet har viktige forekomster av flere orkideer og andre sjeldne karplanter. Reservatet inneholder Norges største forekomst av orkidéarten rød skogfrue samt en rekke sjeldne sopparter. Reservatet har 4–5 asalarter, deriblant den sjeldne grenmarasal. Treet kan bli 4–7 m høyt, og er truet av utskygging fra andre treslag.